Isias an Hephaistion
Material: papyrus
Place: Memphis
Categories: Brief (privat)
Isias an Hephaistion
sie beschwert sich darüber
daß er in Katoche in Memphis ist und verlangt
er solle endlich nach Hause kommen
um ihr Leben zu erleichtern
Ἰσιὰς Ἡφαιστίωνι τῶι ἀδελφῶ[ι χαί]. 
εἰ ἐρρωμένωι  τἆλλα κατὰ λόγον 
ἀπαντᾶι, εἴη ἄν ὡς τοῖς θεοῖς εὐχο
μένη διατελῶ, καὶ αὐτὴ δʼ ὑγίαινον 
καὶ τὸ παιδίον καὶ οἱ ἐν οἴκωι πάντες 
σου διὰ παντὸς μνείαν ποιούμενοι. 
κομισαμένη τὴν παρὰ σοῦ ἐπιστολὴν 
παρʼ Ὥρου, ἐν ἧι διεσάφεις εἶναι 
ἐν κατοχῆι ἐν τῶι Σαραπιείωι τῶι 
ἐν Μέμφει, ἐπὶ μὲν τῶι ἐρρῶσθα[ί] σε 
εὐθέως τοῖς θεοῖς εὐχαρίστουν, 
ἐπὶ δὲ τῶι μὴ παραγίνεσθαί σε [π]ά[ντ]ων 
τῶν ἐκεῖ ἀπειλημμένων παραγεγο[νό]των 
ἀηδίζομαι ἕνεκα τοῦ ἐκ τοῦ τούτου 
καιροῦ ἐμαυτήν τε καὶ τὸ παιδίο[ν σ]ου 
διακεκυβερνηκυῖα καὶ εἰς πᾶν τι 
ἐληλυθυῖα διὰ τὴν τοῦ σίτου τιμὴν 
καὶ δοκοῦσα νῦγ γε σοῦ παραγενομένου 
τεύξεσθαί τινος ἀναψυχῆς, σὲ δὲ 
μηδʼ ἐντεθυμῆσθαι τοῦ παραγενέσθαι 
μηδʼ ἐνβεβλοφέναι εἰς τὴν ἡμετέραν περί
στασιν ὡς ἔτ[ι] σοῦ παρόντος πάντων ἐπεδεόμην, 
μὴ ὅτι γε τοσούτου χρόνου ἐπιγεγονότος 
καὶ τοιούτων καιρῶν καὶ μηθέν σου ἀπεσταλκότος. 
ἔτι δὲ καὶ Ὥρου τοῦ τὴν ἐπιστολὴν παρακεκο
μικότος ἀπηγγελκότος ὑπὲρ τοῦ ἀπολελύσθαι σε 
ἐκ τῆς κατοχῆς παντελῶς ἀηδίζομαι. 
οὐ μὴν ἀλλ[ὰ] ἐπεὶ καὶ ἡ μήτηρ σου τυγχάνει 
βαρέως ἔχουσα, καλῶς ποιήσεις καὶ διὰ ταύτην 
καὶ διʼ ἡμᾶς παραγ[ε]νόμενος εἰς τὴν πόλιν εἴπερ μὴ 
ἀναγκαιότερόν σ[ε] περισπᾶι. χαριεῖ δὲ καὶ τοῦ 
σώματος ἐπιμελ[ό]μενος ἵνʼ ὑγιαίνηις. 
 ἔρρωσο.  ἔτους β Ἐπεὶφ λ.
Ἡφαιστίωνι.